
Tak til Morgan og Herman for gode


stunder og rappe replikker. Tak også til


mine døtre Caroline og Amanda for


henholdsvis at assistere med udvikling


af layout og redigering af tekst.










Prolog


Du er modigere, end du tror,


stærkere end du ser ud til, og


klogere end du ved.


Citat fra Peter Plys

life is a little while


love is forever










Indledning


Kære tweens* og forældre,


Med disse 14 korte fortællinger har jeg forsøgt at sæ(e fokus på en række situationer fra vores dagligdag, der kan have indflydelse på, hvordan det enkelte barns liv kommer til at forme sig. Gode grunde til ikke at få talt sammen, findes der masser af, men hvis I husker på, at den menneskelige dannelse begynder tidligt, og I vælger, at tage snakken, bliver I alle sammen glade i låget. Sammen bliver I ustoppelige. Historierne er inspireret af oplevelser, jeg har haft med mine børn og børnebørn. Disse historier kan forhåbentlig inspirere jer til at snakke om emner, der er vigtige for en god dannelse. Samtaler der både kan være sjove, dybsindige og måske også ind imellem en smule vanskelige.


Snak sammen, men tag det i den rækkefælge, der passer jer bedst. Vigtigst er, at I som forældre tager ansvar, da I oftest er dem, der bidrager mest til barnets tidlige opvækst.


Husk at der ikke er nogen facitliste her. Det er samtalerne, der er det vigtige for det gode resultat.


Jeg håber, at I får gavn af denne bog og bliver endnu mere glade i låget.


Morfar


* Tweens: børn mellem 8 og 12 år

Pjerrot siger, at du skal tro på dig selv!

På fisketur i  Bøgestrømmen


Solen står højt på himlen, og temperaturen ude på vandet er 20 grader. Vi sejler langsomt ned langs kysten modKalvehave i min lille styrepultsjolle. Morgan ligger på hug oppe i front med hovedet ud over stævnen og nyder de klukkende bølgeskvulp. Herman sidder koncentreret bag ra(et sammen med mig og styrer båden.


”Morfar hvad er lykke? ” råber Morgan.


Typisk Morgan. Hvor kom det fra, tænker jeg med et smil. Jeg forsøger så godt, jeg kan.


”Det er et rigtig godt spørgsmål Morgan, og det kan godt være svært at beskrive lykke. Der kan nemlig være mange svar på, hvad lykke er. De fleste mennesker i verden tror for eksempel på en eller anden Gud, som vil kunne give dem en forklaring. I Danmark har jeg hørt folk referere til følgende ord fra deres Gud: ’Lykkelig er den, som ikke går på syndens vej, men har sin glæde ved Herrens lov’.


Morgan ser uforstående på mig.


”Jeg kan godt forstå, det virker mærkeligt. Det synes morfar også. Hvorfor skal en eller anden Gud, der intet har med virkeligheden at gøre, bestemme hvad lykke er, eller definere hvad der er rigtigt eller forkert? Hvis han eller hun eksisterede, så var der nok heller ikke så meget krig, død og ødelæggelse i verden. Men når du nu spørger mig personligt, så tænker jeg straks på min egen daglige og grundlæggende tilfredshed”.


Morgan kigger tilbage over skuldrene.


Det er måske en stor mundfuld. Jeg prøver på en andenmåde.


”Lykke kan være en følelse, du mærke et enkelt øjeblik. Prøv at se den store fugl, der svæver over mod Nyord. Det er en havørn. Tænk at vi er så heldige, at se den lige netop i de(e øjeblik, og se, se lige fremme!!!”


Jeg kalder begejstret og peger. Ude foran cirka 200 meter fra båden bryder to sorte finner Bøgestrømmens havoverflade.


”Det er Marsvin. De er i familie med delfinen, og er en af de mindste hvaler, der findes. Når vi møder dem her, så er det fordi, der er fisk nok i havet til, at de kan spise sig mæ(e. Er det ikke fantastisk. Jeg kan mærke en glæde, der er så stor, at jeg føler lykke”.


”Det mærker jeg også morfar, ” udbryder Herman eftertænksomt.


”Hvad siger du Morgan. Giver det mening? ”


Morgan kigger skælmsk på mig.


”Hvorfor flyver havørnen den vej? ”, spørger hun.


Jeg smiler.


”Jeg vil tro, den har været på jagt efter mad og skal hjem til reden, hvor der er en unge eller to, der skal fodres”.


Efter en halv times sejlads er vi fremme ved et sted tæt ved kysten og halvvejs mod Kalvehave. En gammel fisker har fortalt mig om de(e sted for år tilbage. Han blev kaldt Fisker-Bent. Der kan du fanger aborre, og der er 7meter dybt, fortalte han mig.


”Herman hjælp mig lige med at få ankret i vandet? ”


Et kvarter senere er båden for anker, og vores tre fiskestænger klar til brug. Båden ligger roligt i vandet, og de små bølger klukker blidt mod skroget.


”Da der er 7 meter dybt, behøver I ikke at kaste snøren. Bare drop linen i vandet. Jeg viser jer, hvordan I skal gøre”.


Efter den første time har vi alle tre kun fået noget, der ligner ålegræs på krogen. Det må være tid til en pause. Et par lækre sandwiches med tun bringer glæde ombord.


Vi har lidt at bearbejde i pausen. Morgan er sikker på, at hun aldrig vil fange noget, og Herman synes ikke, han er god til at fiske.


Hvor skal jeg starte, tænker jeg.


”Der var engang en klog mand,der lærte morfar nogle vigtige ting om at tænke positivt. I kender det godt. En positiv tanke eller en negativ tanke. Hvad tror I, der virker bedst på humøret? ”


”En positiv tanker morfar”, siger Herman med et lille smil.


”Det er nemlig rigtigt. Lad mig give et eksempel. Hvis Herman påstår, at han ikke er god til at fiske, så bliver han måske lidt trist. Hvis Herman til gengæld mener, at han er okay til at fiske, men at han godt ved, at han måske ikke fanger noget, så vil han føle en form for tilfredshed uanset hvad”.


”Hvad siger du Morgan? Kan du se, hvad jeg mener? ”


”Morfar det er meget nemmere at tænke en negativ tanke”, svarer hun dybsindigt.


”Du har fuldkommen ret Morgan, og det er klogt set. Det er nemlig nemmere, og det er derfor, vi skal øve os på at tænke positivt. Med øvelse bliver vi bedre til at huske de positive tanker, og vi begynder at tro på, at vi får succes. Det gør os glade i låget. ”


”Inden vi begynder at fiske igen, vil jeg gerne have jer til at tænke positivt. Er I friske? ”


”Ja, ja morfar”, kommer det i kor.


”Okay! Først ly(er I opmærksomt, så åbner vi slikposerne og derefter, fisker vi. ”


Jeg havde deres fulde opmærksomhed.


”Når man er glad i låget, føler man sig lykkelig. Giver det mening? ”


Begge nikker.


”Det er godt, for her er tre ting, der kan hjælpe os alle sammen til at være glade i låget, altså lykkelige.


Vil I høre hvad det er? ”


Ikke en lyd, blot to forventningsfulde børn med store øjne.


”Det første er noget at stå op til, det andet nogle at holde af og det tredje noget at glæde sig til. Lad mig komme med nogle eksempler”.


”Noget at stå op til kan være jeres skole, når I bliver ældre jeres arbejde, eller måske en hobby. Nogle at holde af kan være mor og far, morfar, gode venner, senere en kæreste eller måske et kæledyr. Endelig kan noget at glæde sig til være en tur i biografen, vores tur til Portugal, en fødselsdag eller de små ting som for eksempel morgenmad”.


”Hvad tænker I, når I høre det”?


Morgan ligner en, der er så klar til at fiske. Herman sæ(er storsmilende ord på.


”Morfar jeg kan godt forstå det, og jeg glæder mig til den slikpose”.


Det blev en rar dag på vandet, med både gode grin, en god snak og en enkelt lille Hornfisk, som Morgan fangede. Den var dog for lille, så vi må(e smide den ud igen.


”Det tror jeg, den blev glad for morfar”, siger Morgan omsorgsfuldt.


”Glad i låget Morgan” , griner Herman.


Idéer til samtalen


Hvad gør dig glad i


låget?


Hvad tror du, Pjerrot mener med,


at du skal tro på dig selv?


Hvorfor er en positiv tanke


en god tanke?


Er det muligt at tænke positivt


hele tiden?

Pjerrot siger, at det er godt for dig at anerkende andre.

Tre drageløbere i Møns Bjerge


Det er et betagende syn. Solen står lavt, og det glimter overalt i Østersøens små krusninger. Det bakkede landskab med betegnelsenMøns Bjerge skråner nedmod havet. Vi er ganske tæt på den 7 km lange og 128 meter høje Klint. Der er en summen af fluer og bier, og især bierne arbejder hårdt på at samler nektar fra de mange mark- og engblomster. Vinden er let, og det er perfekt dragevejr.

